Valdkond puudutab spetsialiste, kellel on igapäevatöö käigus oht kokku puutuda erinevate kehavedelikega ning seeläbi risk nakatuda vere teel levivatesse infektsioonidesse (politsei- ja päästeameti töötajad, vanglaametnikud, tervishoiutöötajad jne). Vastavalt Eesti seadusandlusele vastutab töötajate ohutuse (koolituse,  kaitsevahendite jm) eest tööandja (Bioloogilistest ohuteguritest mõjutatud töökeskkonna töötervishoiu ja tööohutuse nõuded. RT I 2000, 38, 234). Strateegia raames on toetavate tegevustena korraldatud arvukalt koolitusi ning antud välja infomaterjale.